222 Mycomycetes 



voksagtige — geléagtige Overtræk overSubstratet (Bark etc). Basidierne udgaar direkte 

 fra Myceliet, slutter ikke sammen til Hymenier. — Oligoporus danner ligeledes 

 tynde Overtræk; men disse er beklædt med et Hymenium, der er grubet og 

 derved minder om Polyporaceerne. 



3. Orden. Hymenomycetes. 



Basidierne er kølleformede og bærer for oven 4 Sporer, som 

 afsnøres paa Enden af veludviklede Sterigmer, der udgaar i samme 

 Højde fra Basidien. Sjældnere forekommer andre Antal af Sporer, 

 især hos de lavere Former, saavel mindre som større end 4, f. 

 Eks. 2 hos den dyrkede Champignon, 6 hos Cantharellus. Ba- 

 sidierne er typisk Chiastobasidier; men hos nogle, formentlig la- 

 vere, Former, er Kærnetenene skraa eller endog lodrette, og hos 

 disse er Mitosernes og Sporernes Antal mindre bestemt. Hos Exobasi- 

 diaceerne og Hypochnaceerne sidder Basidierne direkte paa Myceliet 

 og er ikke sammensluttede til Hymenier, som Tilfældet er med alle 

 de øvrige; hos de lavere Thelephoraceer, som Corticium, sidder 

 Hymeniet direkte paa Myceliet, men hos alle de andre er det ud- 

 bredt paa Overfladen af et Frugtlegeme. Mange, særlig lavere 

 Former, er gymnokarpe, idet Hymeniet fra første Færd er frit, 

 men hos andre er det oprindelig dækket af et Hylster, Volva, 

 som før eller senere sprænges, saa at Hymeniet blottes (hemi- 

 angiokarpe). Basidierne er sædvanlig ledsagede af sterile Ele- 

 menter. Parafyserne ligner Basidierne, men er kortere og maa 

 opfattes som sterile Basidier; i mange Tilfælde kan man ikke 

 skelne mellem disse og unge, endnu ikke udviklede Basidier. 

 Cystiderne er mere forskellige fra Basidierne; de er længere 

 fremragende, er ofte udformede paa ejendommelig Maade og af- 

 vigende ved Celleindholdets Beskaffenhed og danner ofte Enden 

 af lange, sekretførende Hyfer. 



Hymeniet er hos de fleste, særlig de højere Former, udbredt 

 paa Undersiden af et vandret stillet, konsolformet eller hatformet 

 Frugtlegeme, og den hymeniebærende Flade (Hymenoforet) er da 

 sædvanlig udformet i Rør, Pigge eller Plader (Lameller), der er 

 rettede lodret nedad. Denne Stilling indtager de dels som 

 Følge af, at Rørene, Piggene og Pladerne under deres Udvikling 

 er positivt geotropiske, dels ved at Frugtlegemet, særlig Stilken, 

 udfører geotropiske Bevægelser. Den lodrette Stilling er af Vigtig- 

 hed for Sporernes Spredning. Disse afkastes nemlig med en vis 



